**ANEXA nr. 24 - Sesizare pentru deschiderea procedurii succesorale**

 **ACTE NECESARE pentru eliberarea ”Sesizării pentru deschiderea procedurii succesorale”**

1. [Cerere tip](https://dpepsc.ps2.ro/attachments/article/65/CERERE%20PENTRU%20DESCHIDEREA%20PROCEDURII%20SUCCESORALE.pdf) - **se completează cu MAJUSCULE (LITERE DE TIPAR);**
2. **Certificat de deces** pentru persoana decedată după care se face succesiunea în copii xerox;
3. **Certificat de atestare fiscală – adeverință primărie** eliberate de Compartimentul agricol și de Compartimentul Impozite și Taxe Locale sau unitatea administrativ-teritorială pe raza căreia se află amplasat imobilul, după caz,  pe numele defunctului în copii xerox;
4. **Certificat de naştere și de căsătorie pentru soţia supravieţuitoare/soţul supravieţuitor, sau sentinţa judecătorească prin care s-a pronunţat desfacerea căsătoriei (divorţul) în cazul în care aceştia se recăsătoresc, în copii xerox;**
5. **Certificat de naştere și de căsătorie** (în cazul schimbării numelui) pentru toți moştenitori în copii xerox;
6. **Actul de identitate** pentru toți moștenitorii în copii xerox;
7. **Titlul de proprietate în situaţia în care obiectul succesiunii se referă la un teren atribuit potrivit legilor fondului funciar în original;**
8. **Orice alte acte care dovedesc proprietatea asupra bunurilor deţinute de persoana decedată după care urmează a se dezbate succesiunea (contract vânzare - cumpărare/construire, proces verbal de predare-primire a locuinţei; contract de împrumut şi adeverinţa de achitare integral, testament etc, în original.**

**Verificarea documentelor şi eliberarea Anexei  nr. 24 se realizează în termen de cel mult  30 de zile de la înregistrare.**

NOTĂ: **Sesizarea pentru deschiderea procedurii succesorale - Anexa nr. 24 se eliberează o singură data la cererea moştenitorilor (succesibililor) prezumtivi ai defunctului**.
**Persoană îndreptățită să solicite eliberarea Sesizării pentru deschiderea procedurii succesorale - Anexa nr. 24 este persoana care face dovada scrisă că are vocație succesorală (este una din prezumtivii moștenitori legali sau testamentarii) a defunctului-autor al succesiunii.**

**Sesizarea pentru deschiderea procedurii succesorale este documentul administrativ necesar în procedura dezbaterii succesorale care se desfășoară exclusiv în fața notarului public competent sau a instanței judecătorești în a cărei raza teritorială a avut ultimul domiciliu defunctul. Sesizarea pentru deschiderea procedurii succesorale - Anexa nr. 24 nu atestă calitatea de moştenitor și nici dreptul de proprietate asupra bunurilor mobile sau imobile deținute de defunct.**

**Documentele se depun personal, de către unul din prezumtivii moştenitori sau prin împuternicit, cu procură notarială.**